
คำสั่งองค์การบริหารส่วนตำบลห้วยปริก
  ที่ 229/2564
เรื่อง  แต่งตั้งผู้รักษาราชการแทนผู้อำนวยการกองคลัง
  ...........................................

เพื่อให้การบริหารงานบุคคลในองค์การบริหารส่วนตำบลห้วยปริก เป็นไปด้วยความเรียบร้อย การรักษาราชการแทนภายในองค์การบริหารส่วนตำบลห้วยปริกเป็นปัจจุบัน คล่องตัวต่อการปฏิบัติราชการ กรณีไม่มีผู้ดำรงตำแหน่งผู้อำนวยการกองหรือหัวหน้าส่วนราชการที่เรียกชื่ออย่างอื่น หรือมีแต่ไม่สามารถปฏิบัติราชการได้แล้วแต่กรณี


อาศัยอำนาจตามความในมาตรา 15 และมาตรา 25 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542  และมาตรา 60 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึงปัจจุบัน ประกอบข้อ 245, 246 และข้อ 247 ของประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ 9 ธันวาคม 2549 และแก้ไขเพิ่มเติมถึงปัจจุบัน  จึงยกเลิกคำสั่งที่ 138/2560 ลงวันที่ 1 พฤษภาคม 2560 และแต่งตั้ง นางสาวนัทธภัทร เจริญศักดิ์โยธิน  ตำแหน่ง นักวิชาการเงินและบัญชีชำนาญการ เลขที่ตำแหน่ง 21-3-04-3203-001 เป็นผู้รักษาราชการแทนผู้อำนวยการกองคลัง โดยให้ผู้รักษาราชการแทนมีอำนาจหน้าที่เช่นเดียวกับผู้ซึ่งตนแทน


ทั้งนี้ ตั้งแต่บัดนี้เป็นต้นไป



สั่ง ณ วันที่  12  เดือน  ตุลาคม  พ.ศ. 2564 

